เมื่อเดือนที่แล้วได้มีโอกาสแวะไปลองโปรโมชั่น from the ocean ของ Zen ที่สาขาสยามสแควร์วันมาค่ะ ซึ่งเมนูที่ตั้งใจไปชิมกันคือ ข้าวผัดมันปูซูไวและไข่ตุ๋นเนื้อปู และก้อได้สั่ง ท้องปลาแซลมอลมอดพร้อมน้ำจิ้มซีฟู้ดมาทานเล่นด้วยค่ะ

- ข้าวผัดมันปูซูไวและไข่ตุ๋นเนื้อปู
ข้าวผัดไข่กับมันปูเสิร์ฟมาในกระดองปูขนาดกลาง แต่งหน้าด้วยไข่ปลาแซลมอล ไข่กุ้ง มันปู เนื้อปู เสิร์ฟพร้อมไข่ตุ๋นเนื้อเนียนที่มีทั้งเนื้อปู  เนื้อไก่ แปะก๊วย และลูกชิ้นปลาอยู่ด้านล่าง

เวลาทานข้าวผัดแนะนำให้คลุกทุกอย่างจนเข้ากันดี เพื่อให้ได้รสชาติของส่วนประกอบอย่างทั่วถึงค่ะ

- ท้องปลาแซลมอลทอด
ทอดมากรอบดีแต่แอบมีก้างติดพอสมควร มีกระเทียมทอดโรยมาด้วยเล็กน้อย จะทานคู่น้ำจิ้มซีฟู้ดหรือมายองเนสก้อได้ตามชอบค่ะ 

ส่วนของหวานเคยทานแล้วเฉยๆเลยไม่ได้สั่ง เก็บท้องไว้สำหรับเป้าหมายต่อไปดีกว่าค่ะ ถึงโปรโมชั่นนี้จะหมดไปแล้วแต่บางเมนูก้อยังมีขายต่อนะคะ สามารถสอบถามได้กับทางร้านเลยค่ะ